Kunstnikupalk

Kunstnikupalk on Eestis professionaalsetele kunstnikele makstav palk, mille eesmärk on võimaldada neile loomingulisele tegevusele pühendumist, ja panustada seeläbi Eesti kultuuri arengusse. Palgaga kaasnevad ka sotsiaalsed garantiid, pakkudes kunstnikule suuremat stabiilsust. Raha palga maksmiseks eraldab Kultuuriministeerium toetusena loomeliidule. Esimene tähtaeg kunstnikupalgale kandideerimiseks oli 2015. aasta 30. november ja esimesed toetused eraldati valdkonna loomeliidule 2016. aastal. Kui esialgu oli palga suuruseks määratud üle-eelmise aasta keskmine brutopalk koos maksudega, siis alates 2019. aastast on palga suuruseks 1,1-kordne kultuuritöötaja miinimumpalk. Palka makstakse kunstnikule kolme aasta vältel. Kunstnikupalga saajaks kandideerija peab olema erialaselt aktiivne ja tippvormis olev kunstnik, kuraator, kunstiteadlane või kunstikriitik, kes on kas Eesti kodanik või kellel on siinne elamis- ja tööluba. Kandidaat ei pea kuuluma loomeliitu. Taotluste hindamisel arvestatakse eeskätt kandidaadi kolme järgneva aasta loometöö plaaniga, kuid hinnatakse ka haridust, kogemust, varasemat loomingulist tegevust jne. Palga saamisega kaasneb ka kohustus anda loomeliidule igal aastal vabas vormis ülevaade oma erialasest tegevusest. Kunstnikupalga määramise osas teevad valiku kesksete näitusorganisatsioonide (Kumu, Tartu Kunstimuuseum, Tallinna Kunstihoone, Tartu Kunstimaja, Eesti Kaasaegse Kunsti Muuseum), Kaasaegse Kunsti Eesti Keskuse ja Eesti Kaasaegse Kunsti Arenduskeskuse esindajad. Tähtajaks 30.11.2015 laekus liidule 73 taotlust ja Eesti Kunstnike Liidu määratud komisjon otsustas määrata kunstnikupalga järgmistele kunstnikele: Kaido Ole; Marge Monko; Kris Lemsalu; Mark Raidpere; Anu Vahtra. Tähtajaks 30.11.2016 laekus liidule 41 taotlust ja Eesti Kunstnike Liidu määratud komisjon otsustas määrata kunstnikupalga järgmistele kunstnikele (Kultuuriministeeriumi poolt eraldatud kolmele kunstnikupalgale lisas liit omavahenditest neljanda kunstnikupalga): Dénes Farkas; Kiwa; Flo Kasearu; Jaanus Samma. Tähtajaks 30.11.2017 laekus liidule 37 taotlust ja Eesti Kunstnike Liidu määratud komisjon otsustas määrata kunstnikupalga järgmistele kunstnikele: Edith Karlson; Tanja Muravskaja; Tõnis Saadoja. Tähtajaks 05.11.2018 laekus liidule 48 taotlust ja Eesti Kunstnike Liidu määratud komisjon otsustas määrata kunstnikupalga järgmistele kunstnikele: Jass Kaselaan; Jüri Kask; Marko Mäetamm; Kärt Ojavee; Laura Põld. Tähtajaks 04.11.2019 laekus liidule 53 taotlust ja Eesti Kunstnike Liidu määratud komisjon otsustas määrata kunstnikupalga järgmistele kunstnikele: Merike Estna; Raul Keller; Karel Koplimets; Paul Kuimet; Kristina Norman. Tähtajaks 16.11.2020 laekus liidule 50 taotlust ja Eesti Kunstnike Liidu määratud komisjon otsustas määrata kunstnikupalga järgmistele kunstnikele: Eike Eplik; Anders Härm; Tiina Sarapu; Jevgeni Zolotko; Sigrid Viir. Taotlusi laekus 50 ning kunstnikupalga saajateks määrati: Edith Karlson; Kristi Kongi; Kadri Mälk; Hanno Soans; Jaan Toomik. Taotlusi laekus 72 ning kunstnikupalga saajateks määrati: Art Allmägi; Sandra Kosorotova; Peeter Laurits; Krista Mölder; Terje Ojaver; Darja Popolitova; Laura Põld; Taavi Suisalu; Airi Triisberg; Kristina Õllek. Taotlusi laekus 66 ning kunstnikupalga saajateks määrati: Erik Alalooga; Tanel Rander; Uku Sepsivart; Diana Tamane; Maria Valdma-Härm. Kirjanikupalk Kunstnikupalk | Eesti Kunstnike Liit. Vaadatud 11.10.2021. Kirjaniku- ja kunstnikupalk | Kultuuriministeerium. Vaadatud 11.10.2021. "Uued kunstnikupalgalised on Karlson, Kongi, Mälk, Soans ja Toomik" ERR kultuur, 17. november 2021 "Selgusid uued kunstnikupalgalised" ERR kultuur, 14. detsember 2022 "Selgusid uued kunstnikupalga saajad" ERR kultuur, 12. detsember 2023